Προκειμένου να επαναφέρεις τη ζώνη στη θέση της, χωρίς να χρειαστεί να πας στον κοντινότερο συνεργείο, μπορείς να ακολουθήσεις έναν από τους παρακάτω δύο τρόπους:
Καθαρισμός της ζώνης με χρήση απορρυπαντικού
Η ζώνη με την πάροδο των ετών και την συχνή χρήση μαζεύει σκόνη πάνω της που εμποδίζει πολλές φορές τα εξαρτήματά της ώστε να λειτουργούν σωστά. Για να απομακρύνεις την σκόνη, χρειάζεσαι έναν κουβά με βραστό νερό και λίγο υγρό απορρυπαντικό διαλυμένο στον κουβά με το νερό. Για να καθαρίσεις την ζώνη θα πρέπει να την τραβήξεις όλη προς τα έξω και να βουτήξεις τον ιμάντα μέσα στον κουβά με τον νερό. Μόλις καθαρίσεις τον ιμάντα με κάποιο σφουγγάρι ή πανί, τον αφαιρείς από τον κουβά και τον στερεώνεις με κάποιο λάστιχο ή άλλο αντικείμενο ώστε να μην επανέλθει ακόμη στην θέση του. Αφήνεις τον ιμάντα να στεγνώσει για 30 έως 45 λεπτά και στην συνέχεια, αφαιρείς οτιδήποτε τον συγκρατούσε και ελέγχεις ότι η ζώνη επανέρχεται στην αρχική της θέση.
Χρήση σπρέι σιλικόνης
Το σπρέι σιλικόνης, λειτουργεί ως λιπαντικό και βοηθάει στο να απομακρυνθεί η σκόνη που έχει μαζευτεί στους ιμάντες και να επανέλθει η ζώνη στην αρχική της θέση. Το μόνο που έχεις να κάνεις είναι να τραβήξεις τους ιμάντες προς τα έξω και να εφαρμόσεις το σπρέι σιλικόνης σε κάθε μεριά του ιμάντα. Αφού τελειώσεις κάνε έναν έλεγχο ότι η ζώνη λειτουργεί σωστά. Εάν δεν έχει επανέλθει, πιθανότατα υπάρχει βλάβη σε κάποιο εξάρτημα του μηχανισμού και χρειάζεται αντικατάσταση.